
ŠN IEPIRKUMU LĪGUMS Nr.  5.4.2/24-47
[bookmark: _Hlk19105533] par liftu un pacēlāju tehnisko apkalpošanu un remontu 

     Līguma datums ir pēdējā pievienotā drošā 
elektroniskā paraksta un tā laika zīmoga datums 

Valsts sociālās aprūpes centrs “Kurzeme”, reģistrācijas Nr.90000063880  (turpmāk – Pasūtītājs), kuru saskaņā ar 2009.gada 27.oktobra Ministru kabineta noteikumiem Nr.1241“Valsts sociālās aprūpes centra “Kurzeme” nolikums” pārstāv tās direktors Visvaldis Gūtmanis, no vienas puses, un
SIA “Schindler lifts”, reģistrācijas Nr.50003109841 (turpmāk – Izpildītājs), kuru saskaņā ar statūtiem pārstāv tās valdes priekšsēdētājs Aivijus Čerauskas un valdes loceklis Pāvels Jefimovs, no otras puses, abi kopā un katrs atsevišķi turpmāk saukti Puses/Puse, ņemot vērā atklātā konkursa „Liftu un pacēlāju tehniskā apkalpošana un remonts”, identifikācijas Nr. ŠN 2024/6-LA (turpmāk – iepirkums) rezultātiem, noslēdz šādu līgumu (turpmāk - Līgums):
 
1. Līguma priekšmets
1.1. Pasūtītājs uzdod, bet Izpildītājs apņemas nodrošināt liftu un pacēlāju tehnisko apkopi, avārijas apkalpošanu un liftu bojājumu novēršanu un remontdarbus (turpmāk – Pakalpojums) saskaņā ar Līgumu, tā pielikumiem un spēkā esošajiem normatīvajiem aktiem.
1.2. Izpildītājs sniedz Pakalpojumus šādos Pasūtītāja objektos: 
1.2.1. filiāle “Aizvīķi”, Gramzdas pagasts, Dienvidkurzemes  novads, LV-3487;
1.2.2. filiāle “Iļģi”, Grobiņas pagasts, Dienvidkurzemes novads, LV-3430;
1.2.3. filiāle “Dundaga”, Vīdales iela 17, Jaundundaga, Talsu novads, LV-3270;
1.2.4. filiāle “Liepāja”, Apšu iela 3a, Liepāja, LV-3401;
1.2.5. filiāle “Veģi”, Veģi, Abavas pagasts, Talsu novads, LV-3487.
1.3. Objektīvu iemeslu dēļ Pasūtītājs ir tiesīgs samazināt, vai palielināt liftu un vai pacēlāju skaitu, kā arī palielināt vai samazināt Līgumā noteikto objektu skaitu. Pasūtītājam ir  tiesības atteikties no 1.1. punktā minētajiem pakalpojumiem objektos, kur nepieciešamība pēc šī Pakalpojuma ir zudusi.
1.4. Izpildītājs veic Pakalpojumus saskaņā ar Latvijas Republikā spēkā esošajām normām, izmantojot materiālus, konstrukcijas un citus izstrādājumus, kas atbilst Latvijas nacionālajiem standartiem.
1.5. Liftu un pacēlāju tehniskā apkalpošana tiek nodrošināta ikmēnesi saskaņā ar 1.pielikumu  “Tehniskā specifikācija”, savukārt remonts tiek nodrošināts pēc Pasūtītāja pieprasījuma. 
1.6. Pakalpojumi, kas tiek sniegti saskaņā ar Pasūtītāja veiktu izsaukumu, tiek sniegti pēc Pasūtītāja kontaktpersonas rakstveida, e-pasta vai telefoniska pieprasījuma veikšanas Izpildītāja kontaktpersonai, un sniedzami šādā kārtībā, ja Puses abpusēji nevienojas par citu Pakalpojumu sniegšanas laiku:
1.6.1. ja Izpildītājs konstatē, ka lifta bojājumu novēršanai ir nepieciešama veikt remontu un/vai ir nepieciešama materiālu iegāde, Izpildītājs Pasūtītājam iesniedz tāmi un remontdarbus veic pēc Pasūtītāja saskaņojuma saņemšanas.
1.7. Izpildītājs nodrošina attiecīgā personāla ierašanos Pasūtītāja objektos saskaņā ar 1.pielikumu “Tehniskā specifikācija”.
1.8. Līguma izpildes laikā Pasūtītājam, rakstveidā informējot Izpildītāju vismaz 5 (piecas) darba dienas iepriekš, ir tiesības atteikties no Pakalpojuma sniegšanas kādam no Līguma 1.1. punktā norādītajiem liftiem, attiecīgi samazinot Līgumā paredzēto maksu par Pakalpojumiem.
2. Līguma summa un norēķinu kārtība
2.1. Līguma kopējā summa bez PVN ir 28 925,62 EUR (divdesmit astoņi tūkstoši deviņi simti divdesmit pieci euro un 62 centi).
2.2. Pievienotās vērības nodoklis tiek piemērots un maksāts atbilstoši Pievienotās vērtības nodokļa likumam.
2.3. Par Līgumā paredzēto Pakalpojumu veikšanu Pasūtītājs maksā Izpildītājam saskaņā ar faktiski veiktajiem pakalpojumiem, pamatojoties uz  Līguma 1.pielikumu “Tehniskā specifikācija” un 2.pielikumā “Finanšu piedāvājums” norādītajām Pakalpojuma veikšanas izmaksām. 
2.4. Līguma 2.1. punktā norādītajā atlīdzībā ir ietverti visi maksājumi un izdevumi (izņemot materiālu izmaksas), lai Pakalpojumus veiktu kvalitatīvi un pilnā apmērā. Izpildītājs apliecina, ka norādītā atlīdzība par Pakalpojumiem paliek nemainīga visu Līguma darbības laiku.
2.5. Izpildītājs remontdarbu veikšanai nepieciešamos materiālus nodrošina par vidējām tirgus izmaksām.
2.6. Puses vienojas, ka Izpildītājs iesniedz Pasūtītājam  šajā līgumā minēto rēķinu elektroniski, kurš izsniegts, nosūtīts un saņemts strukturētā elektroniskā formā, kas ļauj tos automātiski un elektroniski apstrādāt, nosūtot to uz e-pastu: […]
2.7. Elektroniski sagatavotais rēķins ir derīgs bez paraksta. Elektroniski nosūtīts rēķins tiek uzskatīts par saņemtu nākamajā darbadienā pēc tā nosūtīšanas uz šajā līguma punktā norādīto e-pasta adresi. 
2.8. Izpildītājs rēķinā  norāda līguma numuru, datumu, filiāli, preci un citu nepieciešamo informāciju saskaņā ar grāmatvedību regulējošajiem normatīvajiem aktiem, pretējā gadījumā Pasūtītājs var aizkavēt rēķina savlaicīgu samaksu, nesedzot Izpildītājam zaudējumus, kas var rasties šāda nokavējuma rezultātā.
2.9. Pakalpojumu un remontdarbu pieņemšanu, izmaksu un termiņu saskaņošanu, kā arī Pakalpojumu un remontdarbu pieņemšanas-nodošanas aktu, darba lapu parakstīšanu, no Pasūtītāja puses veic Līguma 11.9. punktā noteiktās kontaktpersonas.
2.10. Samaksa par Pakalpojumiem tiek veikta, pamatojoties uz Pušu parakstītu Pakalpojumu pieņemšanas – nodošanas aktu un  iesniegtajām darba lapām par faktiski izpildītiem Pakalpojumiem un Izpildītāja izrakstītu rēķinu. Samaksa par iepriekšējā mēnesī veiktajiem pakalpojumiem tiek veikta vienu reizi mēnesī 20 (divdesmit) darba dienu laikā no Izpildītāja izrakstīta rēķina saņemšanas dienas. 
2.11. Norēķini tiek veikti bezskaidras naudas pārskaitījuma veidā uz Izpildītāja līgumā norādīto bankas kontu.
2.12. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.
2.13. Ja saskaņā ar normatīvajiem aktiem turpmāk tiek grozīta PVN likme, līguma summa (kā arī jebkuru līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
 
3. Pušu tiesības un pienākumi
3.1. Izpildītāja pienākumi:
3.1.1. [bookmark: _Hlk83136650]uzņemties atbildību par darba aizsardzības, ugunsdrošības u.c. normu ievērošanu, sniedzot līgumā paredzētos Pakalpojumus;
3.1.2. 5 (piecu) darba dienu laikā no līguma parakstīšanas brīža noteikt un paziņot pasūtītāja pārstāvim atbildīgo personu par liftu tehnisko stāvokli un elektromehāniķi liftu tehnisko apkopju veikšanai;
3.1.3. veikt liftu tehnisko apkopi vienu reizi mēnesī. Liftu tehniskā apkope ietver liftu mezglu un detaļu pārbaudi, tīrīšanu, eļļošanu un regulēšanu, liftu tehniskās dokumentācijas aizpildīšanu un citus darbus atbilstoši Līguma 1.pielikumam“Tehniskā specifikācija”, izgatavotājrūpnīcas instrukcijām un normatīvo aktu prasībām. Tehniskās apkopes veikšanai nepieciešamo materiālu un rezerves daļu cena ir iekļauta ikmēneša maksā liftu tehniskās apkopes veikšanu;
3.1.4. nodrošināt avārijas dienesta pakalpojumus 24 stundas diennaktī;
3.1.5. apkopes laikā izmantot materiālus un rezerves daļas, kuru cena ir iekļauta ikmēneša maksā par apkalpošanu: smērvielas un eļļas, mazgāšanas līdzekļi, spuldzes, drošinātāji, kabīnes durvju piedziņas atsperes u.c. atbilstoši izgatavotājrūpnīcas instrukcijām, normatīvo aktu prasībām;
3.1.6. nodrošināt liftu darbību atbilstoši liftu izgatavotājrūpnīcas instrukcijai;
3.1.7. saskaņot tehniskās apkopes veikšanas laiku ar pasūtītāja Pārstāvi;
3.1.8. pildīt lifta tehniskās apkopes žurnālu, kas glabājas pie Pasūtītāja, izdarot nepieciešamos ierakstus;
3.1.9. uzturēt kārtībā mašīntelpas, šahtas bedres un liftu iekārtas elektroinstalāciju līdz galvenajam svirslēdzim;
3.1.10. sagatavot liftus gadskārtējai pārbaudei un piedalīties tajā;
3.1.11. nodrošināt sava pārstāvja piedalīšanos defekta akta sastādīšanā, kas radies lifta ļaunprātīga bojājuma vai ekspluatācijas apstākļu izmaiņu rezultātā (mitrums, ūdens tecēšana uz lifta iekārtu, ūdens šahtas bedrē un citi defekti) kā rezultātā ir radīti bojājumi lifta iekārtai;
3.1.12. apturēt lifta ekspluatāciju normatīvajos aktos paredzētos gadījumos, par to ziņojot Pasūtītājam;
3.1.13. nodrošināt liftu remontdarbu veikšanu ar jaunām un nelietotām rezerves daļām, nodrošinot tām garantiju atbilstoši ražotāja noteiktajam garantijas termiņam;
3.1.14. pirms lifta remontdarbu veikšanas sagatavot defektu aktu un finanšu piedāvājumu-tāmi remontdarbu veikšanai, saskaņot to ar Pasūtītāju;
3.1.15. par saviem līdzekļiem attīrīt Pakalpojumu sniegšanas vietu, aizvākt būvgružus, Izpildītājam piederošo inventāru un darbarīkus;
3.1.16. iesniegt Pasūtītājam rēķinu par faktiski sniegtajiem Pakalpojumiem;
3.1.17. nodot Pasūtītājam visu ar Pakalpojumu sniegšanu saistīto dokumentāciju;
3.1.18. uzturēt garantijas saistības Līgumā noteiktajā garantijas termiņā un apjomā;
3.1.19. sniegt Pasūtītājam informāciju, kas saistīta ar Pakalpojumu sniegšanu;
3.1.20. uzņemties atbildību par lifta tehnisko stāvokli un tā drošu lietošanu un apkopi atbilstoši  Ministru kabineta 2020.gada 17.novembra noteikumiem Nr. 679 „Liftu un vertikālo cēlējplatformu drošības un tehniskās uzraudzības noteikumi” (turpmāk – MK noteikumi Nr.679).
3.2. Izpildītāja tiesības:
3.2.1. saņemt no Pasūtītāja informāciju, kas saistīta ar Pakalpojumu sniegšanu;
3.2.2. par kvalitatīvi sniegtiem Pakalpojumiem saņemt Līgumā noteikto samaksu.

1. Garantijas
0.  Izpildītājs garantē veikto remontdarbu un tajos izmantoto rezerves daļu kvalitāti 24 (divdesmit četrus) mēnešus no pieņemšanas – nodošanas akta parakstīšanas brīža.
0. Garantijas darbības laikā Izpildītājs apņemas 5 (piecu) darba dienu laikā par saviem līdzekļiem novērst jebkādus atklātos Pakalpojumu defektus, ja tie ir radušies nekvalitatīvi sniegtu Pakalpojumu dēļ vai izmantojot nekvalitatīvus materiālus/rezervesdaļas.
0. Izpildītājs garantē, ka viņam ir visas nepieciešamās licences un atļaujas, kā arī attiecīgi kvalificēti darbinieki, lai pilnvērtīgi varētu veikt Līguma izpildi.
0. Izpildītājs garantē, ka savas darbības vai bezdarbības rezultātā tas nenodarīs nekādus kaitējumus ēku pārējam stāvoklim un apkārtējai teritorijai.
0. Gadījumā, ja Izpildītājs nenovērš defektus noteiktajā termiņā un termiņa nokavējums ir vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu saistītos izdevumus.

1. Pušu atbildība
1.  Puses ir atbildīgas par Līgumā noteikto saistību izpildi saskaņā ar Līgumu un spēkā esošajiem normatīvajiem aktiem.
1.  Puse, kura nav izpildījusi vai nav pienācīgi izpildījusi savas Līgumā noteiktās saistības, pilnā mērā atlīdzina visus zaudējumus, kas šajā sakarā nodarīti otrai Pusei.
1. [bookmark: _Hlk83124810]Ja Izpildītājs savas vainas dēļ nesniedz Pakalpojumus Līgumā noteiktajā termiņā, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 25,00 EUR (divdesmit pieci euro, nulle centi) apmērā.
1. Ja Izpildītāja vainas dēļ nepieciešams liftu papildu remonts, Izpildītājs šādam remontam nepieciešamo materiālu iegādi un remontu veic par saviem līdzekļiem.
1. Ja Pasūtītājs kavē Līgumā noteikto maksājuma termiņu, Izpildītājs ir tiesīgs pieprasīt, lai Pasūtītājs maksā Izpildītājam līgumsodu 0,5 % (nulle, komats, pieci procenti) apmērā no nokavēto maksājumu summas par katru nokavēto dienu, bet ne vairāk kā 10% (desmit procenti) no kopējās nokavēto maksājumu summas.
1. Līgumsoda samaksa neatbrīvo vainīgo Pusi no Līgumā uzņemtajām saistībām un līgumsods netiek ieskaitīts zaudējumu apmērā.
1. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot šo Līgumu.

6. Apakšuzņēmēju un speciālistu nomaiņas kārtība
6.1. Speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai. Pasūtītājs dod piekrišanu, ja tiek ievēroti Publisko iepirkumu likuma 62.pantā paredzētie nosacījumi iepirkuma procedūrā izraudzītā personāla maiņai. Šādā gadījumā nav jāveic grozījumi Līgumā.
6.2. Izpildītājs nav tiesīgs bez saskaņošanas ar Pasūtītāju veikt iepirkumā iesniegto speciālistu vai apakšuzņēmēju nomaiņu un/vai iesaistīt papildu Apakšuzņēmējus Līguma izpildē. 
6.3. Ja Izpildītājs vēlas veikt tāda apakšuzņēmēja nomaiņu, kurš tā piedāvājumā norādīts kā apakšuzņēmējs, kura veicamās līguma daļas vērtība ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamās līguma daļas vērtība plānota 10 000 euro (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo līguma daļu - daļas nosaukumus un izpildāmās daļas apjomu naudas izteiksmē, un jāsaņem Pasūtītāja rakstveida piekrišana.
6.4. Pasūtītājs nepiekrīt speciālistu nomaiņai Līgumā norādītajos gadījumos un gadījumos, kad attiecīgā speciālista nomaiņai piedāvātais speciālists neatbilst Iepirkuma dokumentos Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti – iesniegti un atzīti par atbilstošiem iepirkumā. 
6.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.5.1. Izpildītāja piedāvātais apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja apakšuzņēmēju;
6.5.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
6.5.3. piedāvātais apakšuzņēmējs, kura sniedzamās līguma daļas vērtība ir vismaz 10 000 euro (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
6.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem
6.6. Gadījumā, ja Izpildītājs vēlas piesaistīt vai nomainīt kādu speciālistu vai apakšuzņēmēju, tam jāiesniedz Pasūtītājam iepirkumā noteiktie uz attiecīgo prasību attiecināmie dokumenti. 
6.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
6.8. Pasūtītājs pieņem lēmumu atļaut vai atteikt Speciālistu sarakstā norādīto speciālistu un/vai Apakšuzņēmēju nomaiņu vai jaunu Apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darbadienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un PIL 62. panta noteikumiem. Par pieņemto lēmumu Pasūtītājs rakstveidā paziņo Izpildītājam. 
6.9. Izpildītājs ir pilnībā atbildīgs par piesaistīto apakšuzņēmēju darba organizāciju, kā arī par katra apakšuzņēmēja profesionālo atbilstību nodotā darba izpildei un visu nepieciešamo profesionālās darbības sertifikātu, licenču un profesionālās darbības apdrošināšanas esamību, kā arī par norēķiniem ar apakšuzņēmējiem.

7. Līguma spēkā stāšanās, grozīšanas un izbeigšanas kārtība
7.1. Šis Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz summas sasniegšanai, atkarībā kurš no nosacījumiem iestājas pirmais.
7.2. Līgumu var izbeigt, Pusēm par to savstarpēji rakstveidā vienojoties.
7.3. Līgumu var grozīt vai papildināt, Pusēm rakstveidā vienojoties, ievērojot Publisko iepirkumu likuma 61.panta noteikumus, tai skaitā gadījumos, kad:
7.3.1. Izpildītāju aizstāj ar citu izpildītāju, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis izpildītājs atbilst paziņojumā par līgumu vai ieprikumu procedūras dokumentos noteiktajām kvalifikācijas prasībām, un uz to neattiecas Publisko ieprikumu likuma 42.panta otrajā daļā paredzētie izslēgšanas noteikumi, kā arī tie Publisko ieprikumu likuma 42.panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai iepirkuma procedūras dokumentos;
7.3.2. tiek izdarīti grozījumi Līgumā atrunātajos termiņos, ja noteikto izpildes termiņu izpilde ir saistīta ar apstākļiem, kas nav atkarīgi no Pasūtītāja vai Izpildītāja rīcības un ir nepieciešami tādu iemeslu dēļ, kurus Pasūtītājs iepriekš nevarēja paredzēt. Šādā gadījumā termiņš var tikt pagarināts par laiku, kas atbilst termiņam, kādā Līgumā noteiktā uzdevuma izpilde nebija iespējama no Izpildītāja vai Pasūtītāja neatkarīgu iemeslu dēļ;
7.3.3. nepieciešams mainīt Pakalpojuma apjomu atkarībā no Pakalpojuma nepieciešamības, objektu skaita un tā stāvokļa, Pasūtītāja pieejamā finansējuma apjoma vai citiem objektīviem apstākļiem;
7.3.4. nepieciešams pagarināt Līguma termiņu par samērīgu periodu līdz Pasūtītājs noslēgs iepirkuma līgumu ar citu pakalpojuma sniedzēju izsludinātā iepirkuma ietvaros nākamajam periodam.
7.4. Līguma 6.2.punktā minētie grozījumi Līgumā tiek noformēti rakstiski kā Līguma pielikums un pēc abpusējas parakstīšanas kļūst par šī Līguma neatņemamu sastāvdaļu.
7.5. Pasūtītājs, atbilstoši Publisko iepirkumu likuma 61.panta piektajai daļai, atkarībā no Pakalpojuma nepieciešamības, Pasūtītājam pieejamā finansējuma apjoma vai citiem objektīviem apstākļiem var izmainīt Pakalpojuma apjomu, samazinot vai palielinot daudzumu, ar nosacījumu, ka minēto izmaiņu apjoms nesasniedz 10 % (desmit procentus) no Līgumcenas.
7.6. Pasūtītājam ir tiesības ar vienpusēju paziņojumu 3 (trīs) dienu laikā izbeigt Līgumu, ja:
7.6.1. ir stājies spēkā tiesas spriedums par Izpildītāja atzīšanu par maksātnespējīgu vai tiesa ir pieņēmusi pieteikumu par Izpildītāja atzīšanu par maksātnespējīgu;
7.6.2. Izpildītājs neveic Pakalpojumu saskaņā ar Līguma noteikumiem vai veic tos nekvalitatīvi un Pasūtītāja konstatētās un rakstveidā Izpildītājam norādītās neatbilstības nav novērstas nekavējoties, bet ne vēlāk kā 3 (trīs) darba dienu laikā no rakstiska brīdinājuma nosūtīšanas dienas;
7.6.3. ja līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.6.4. ja šajā Līgumā noteikto Pasūtītāja saistību izpilde ir neiespējama vai apgrūtināta sakarā ar būtisku finansējuma samazinājumu Pasūtītājam, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkcijas vai uzdevumus, kuru nodrošināšanai noslēgts šis Līgums, vai arī veic šo funkciju vai uzdevumu samazinātā apjomā.
7.7. Izpildītājam ir tiesības vienpusēji atkāpties no līguma, 15 (piecpadsmit) dienas iepriekš rakstiski brīdinot Pasūtītāju, gadījumā, ja tas neveic samaksu par Pakalpojumu saskaņā ar līguma nosacījumiem.
8. Personas datu aizsardzība
8.1.  Veicot apmaiņu ar fizisko personu datiem, kas nepieciešami līgumā noteikto saistību izpildei, puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās puses darbiniekiem.
8.2. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
8.3. Puse, kura nodod otrai pusei fizisko personu datus apstrādei, atbild par piekrišanas iegūšanu no attiecīgajiem datu subjektiem.
8.4. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
8.5. Ja saskaņā ar piemērojamiem normatīvajiem aktiem pusei var rasties pienākums nodot tālāk trešajām personām no otras puses iegūtos fizisko personu datus, attiecīgā puse pirms šādu datu nodošanas informē par to otru pusi, ja vien spēkā esošie normatīvie akti to neaizliedz.
8.6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt līguma izpildes nodrošināšanai.
8.7. Katra no pusēm ir tiesīga nekavējoties apturēt turpmāku personas datu nosūtīšanu, ja otra puse nenodrošina datu apstrādes prasību ievērošanu t.sk. no attiecīgās puses darbiniekiem vai apakšuzņēmējiem, ko tai uzliek šis līgums vai jebkādi piemērojamie normatīvie akti. Šajā gadījumā puse, kura konstatē pārkāpumu, ir tiesīga pieprasīt otrai pusei nodoto datu atdošanu atpakaļ un tam sekojošu datu dzēšanu no otras puses sistēmām.  
8.8. Pēc Līguma izbeigšanas vai darbības termiņa beigām, puses nodod atpakaļ no otras puses saņemtos personas datus un to kopijas un/vai, ciktāl to pieļauj piemērojamie normatīvie akti, iznīcina visus šādus datus.
9. Konfidencialitāte
9.1. Konfidenciāla informācija Līguma izpratnē ir visa informācija vai dati, kas attiecas uz Pasūtītāju, tā darbību un Pakalpojuma ietvaros iegūtā informācija (neatkarīgi no tā, vai tas ir mutiski, rakstveida formā, datu nesējā vai jebkādā citā veidā), ko Pasūtītājs ir izpaudis Izpildītājam vai Pasūtītāja vārdā ir izpaudusi kāda trešā persona, vai nonākusi Izpildītāja rīcībā, sniedzot Pakalpojumu. 
9.2. Izpildītājs apņemas neizpaust konfidenciālo informāciju ne saviem darbiniekiem, ne trešajām pusēm, izņemot, uzticoties tādiem saviem darbiniekiem, kuriem tas jāzina Pušu sadarbības labā, un ar kuriem noslēgta vienošanās pa r konfidenciālās informācijas neizpaušanu, kā arī apņemas segt visus zaudējumus, kas varētu rasties konfidenciālās informācijas izpaušanas gadījumā.
9.3. Izpildītājs apņemas neizmantot konfidenciālo informāciju jebkādai komerciāla rakstura lietošanai vai arī neizmantot to pašu vai jebkuras trešās puses labā citādi, kā vien ar Pasūtītāju rakstiski saskaņotā veidā.
9.4. Konfidenciālās informācijas izpaušanas aizliegums ir spēkā neierobežotu laiku pēc Līguma termiņa beigām. Puses ir tiesīgas darīt zināmu noteiktu daļu no konfidenciālās informācijas, tajā skaitā, par Līguma eksistenci, ja šādu pienākumu paredz Latvijas Republikas normatīvie akti vai to pieprasa tiesībsargājošās iestādes.

10. Nepārvarama vara
10.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas un kuru nebija iespējams ne paredzēt, ne novērst. Nepārvarama vara ietver sevī dabas stihijas (piemēram, plūdi, vētras postījumi, zemestrīce), kā arī notikumus, kuri ir ārpus Pušu kontroles un atbildības – karadarbība, vispārējie streiki, masu nekārtības un citi ārkārtēja rakstura notikumi.
10.2. Puse, kura nepārvaramās varas dēļ nevar izpildīt savas saistības, trīs darba dienu laikā pēc tās iestāšanās par to informē Pārvaldītāju un iesniedz kompetentas iestādes izziņu par nepārvaramas varas faktu, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.

11. Papildu noteikumi
11.1. Visi strīdi, nesaskaņas vai prasības, kas līguma izpildes gaitā izcēlušies starp Pusēm, izskatāmi pārrunu ceļā, kad izlīgums netiek panākts, tad - Latvijas Republikas tiesu instancēs, saskaņā ar spēkā esošajiem normatīvajiem aktiem
11.2. Visi jautājumi, kas nav noteikti šajā līgumā, tiek skatīti atbilstoši spēkā esošajiem normatīvajiem aktiem.
11.3. Līgums ir saistošs Pušu tiesību un saistību pārņēmējiem.
11.4. Izpildītājam nav tiesību nodot Līgumā noteikto saistību izpildi trešajai personai bez Pasūtītāja rakstiskas piekrišanas.
11.5. Parakstot šo Līgumu, abas Puses apliecina, ka ir tiesīgas un pilnvarotas parakstīt šādu satura Līgumu.
11.6. Gadījumā, ja kādai no Pusēm mainās rekvizīti, kas var ietekmēt šī Līguma izpildi, tās pienākums ir 3 (trīs) darba dienu laikā informēt otru Pusi par šīm izmaiņām, pretējā gadījumā pretenzijas par Līgumā uzņemto saistību neizpildi vai nepienācīgu izpildi, kas pamatotas ar izmaiņu nepaziņošanu, netiks uzskatītas par saistošām.
11.7. Kad kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā tie ir maināmi, atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
11.8. Visi šā Līguma pielikumi, vienošanās, papildinājumi un grozījumi, kas ir parakstīti Pusēm vienojoties ir šā Līguma neatņemama sastāvdaļa.
11.9. Pušu atbildīgās  personas un kontaktinformācija kura ir tiesīgi/a pieteikt un pieņemt Pakalpojumu, iesniegt pretenzijas par pakalpojuma izpildi un kvalitāti,  parakstīt jebkādus ar to saistītos dokumentus (preču pavadzīmes, pieņemšanas-nodošanas aktus, rēķinus u.c. dokumentus, kas attiecas uz konkrēto Pakalpojumu):
no Pasūtītāja puses: 
11.9.1. filiāles “Liepāja” saimniecības nodaļas vadītājs […], tel. […], epasts: […];
11.9.2. filiāles “Veģi” saimniecības daļas vadītājs […], mob. […], epasts: […];
11.9.3. filiāles “Aizvīķi” saimniecības nodaļas vadītājs […], tel.nr. […], e-pasts: […];
11.9.4. filiāles „Ilģi” saimniecības nodaļas vadītājs […], mob.. […], e-pasts: […];
11.9.5. filiāles “Dundaga” saimniecības nodaļas vadītāja […], tel. […], […], epasts: […]
11.9.6. no Izpildītāja puses: apkopes iecirkņa vadītājs […], tālr. […], epasts: […].
11. Šis Līgums ir sagatavots un parakstīts ar drošu elektronisko parakstu, kas satur laika zīmogu. Līgumam tā parakstīšanas brīdī tiek pievienoti šādi pielikumi:
10. 1. pielikums  - “Tehniskā specifikācija” uz 12 (divpadsmit) lapām;
10. 2.pielikums  - “Finanšu piedāvājums”  uz 1 (vienas) lapas;
10. 3.pielikums -  “Speciālistu saraksts” uz  1 (vienas) lapas.

12. Pušu rekvizīti un paraksti
 
	PASŪTĪTĀJS:
Valsts sociālais aprūpes centrs “Kurzeme”
Reģistrācijas Nr. .90000063880
Juridiskā adrese: Iļģi, Grobiņas pagasts, Dienvidkurzemes 
novads, LV –3430
Banka: […]
Kods: […]
Konts: […]
Tālrunis: […]
E-pasts: […]


(paraksts)
________________________________
Direktors Visvaldis Gūtmanis


	IZPILDĪTĀJS:
SIA “Schindler lifts” 
Reģistrācijas Nr.50003109841
Juridiskā adrese: Ventspils iela 50 k-6, Rīga, LV-1002
Banka: […]
Kods: […]
Konts: […]
Tālrunis: […]
E-pasts: […]

(paraksts)
________________________________
Valdes loceklis Pāvels Jefimovs

(paraksts)
________________________________
Valdes priekšsēdētājs Aivijus Čerauskas







 



Dokuments parakstīts ar drošu elektronisko parakstu un satur laika zīmogu


4

Dokuments parakstīts ar drošu elektronisko parakstu un satur laika zīmogu
